{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Drugog nacionalnog plana za provedbu Stockholmske konvencije o postojanim organskim onečišćujućim tvarima u Republici Hrvatskoj (uključuje Odluke usvojene 2009.-2013. godine)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Čuljak"," ","Dodatak I – Kratice\n\nUmjesto:\n„IPCC- eng. Intergovernmental Panel on Climate Change , hrv. metodologija za izradu inventara stakleničkih plinova „\nIPCC nije metodologija, nego Međuvladin panel o klimatskim promjenama\n\nEMEP European Monitoring and Evaluation Program\nnije potrebno objašnjenje, nego samo prijevod kratice\n\nUpitne su i kratice za ministarstva jer je npr. uobičajena kratica za Ministarstvo  poljoprivrede MPS, a za Ministarstvo  rada MRMS.\n\nMNOŽINA: npr navodi se da su POP - Postojane organske onečišćujuće tvari , već u slijedećem retku navodi se POPs.. Isto vrijedi za PCB/PCBs i PCT/PCTs.\n\nStr. 3: Na sedmoj konferenciji stranaka Stockholmske konvencije (Sedmoj)\nStr. 4: Plan for the stockholm Convention on Persistent Organic pollutants, (veliko „S“)\nStr. 5: za izradu prvog NIP-a, (Prvog)\nStr. 6: Splitu, Rijeci i Osijeku nastanjeno je ukupno više od 400.000 stanovnika. – nije ukupno.","Djelomično prihvaćen","1. Kratica Ministarstva poljoprivrede-ne postoje službene kratice ministarstava, stoga je u Prijedlogu drugog NIP-a za Ministarstvo poljoprivrede predložena  kratica MP, a ne MPS koja predstavlja internetsku domenu Ministarstva poljoprivrede.\n2. Kako je kratica POPs- preuzeta iz engleskog jezika zbog uobičajenog nazivlja/izričaja i na  hrvatski jezik prihvaćen je komentar, no isti nije primjenjiv i na PCB/PCBs i PCT/PCTs jer iste predstavljaju kratice kemijskih spojeva koje su kao takve preuzete u hrvatski jezik.\n3. Str. 5. prvi usvojeni NIP  službeno se zove Nacionalni plan za provedbu Stockholmske konvencije…, a svaki sljedeći se planira nazivati po redoslijedu Drugi nacionalni plan.., Treći nacionalni plan… Slijedom navedenog, kako bi se prvi usvojeni NIP razlikovao od Drugog/revidiranog NIP-a  „prvi“ je napisan malim slovom jer predstavlja redni broj dokumenta, a ne naziv istoga."]
[2,"HGK","2.1. PROFIL DRŽAVE,\n2.1.3. Gospodarski pokazatelji","Članice Zajednice za zaštitu okoliša u gospodarstvu mišljenja je kako je potrebno izmijeniti tekst u točki 2.1.3.1. u podnaslovu Industrija, energetika i graditeljstvo na sljedeći način: \nIndustrijska proizvodnja u Republici Hrvatskoj zauzimala je do pojave recesije značajno mjesto u ukupnoj proizvodnji. Isticale su se prerađivačka i petrokemijska industrija, te brodogradnja. Pojedina poduzeća ugašena su u procesu tranzicije ne uzimajući u obzir poduzeća stradala u ratu, a posebice se  to odnosi na tvornice tekstilne, kožarske, metalne i drvne industrije. Posljedice recesije naglašeno se bilježila u građevinskom sektoru i energetici. Pojedine industrije ipak i dalje ostvaruju pozitivne rezultate i sudjeluju u vanjsko-trgovinskoj bilanci. Prema ukupnom prihodu vodeće industrijske grane su proizvodnja hrane, pića i duhana, a slijede kemijska i naftna industrija, te industrija minerala.","Prihvaćen","Prihvaća se primjedba."]
[3,"HGK","3. STRATEGIJE, AKCIJSKI PLANOVI I AKTIVNOSTI,\n3.6. Dodatak I. KRATICE:","Članice Zajednice za zaštitu okoliša u gospodarstvu mišljenja je kako je potrebno izmijeniti tekst kojim je potrebno izmijeniti značenje skraćenice IPCC na način da glasi: Međuvladin panel o klimatskim promjenama.","Prihvaćen","Prihvaća se primjedba."]